**SREDNJA ŠKOLA GRAČAC**

Školska 8

23 440 Gračac

Tel./fax. 023/773-870

KLASA: 003-08/16-01/12

URBROJ: 2198-16-1

Gračac, 21.travnja 2016.godine

Na temelju članka 127. Zakona o odgoju i obrazovanju u osnovnoj i srednjoj školi („Narodne novine“ br. 87/08, 86/09, 92/10, 105/10, 90/11, 5/12, 16/12, 86/12 ,126/12, 94/13, 152/14**),** članka 17. Statuta Srednje škole Gračac, Školski odbor na sjednici od 21. travnja 2016. godine donosi

**ODLUKU**

**o raspisivanju natječaja za imenovanje ravnatelja**

Na sjednici Školskog odbora održanoj 21. travnja 2016. godine donesena je Odluka o raspisivanju natječaja za ravnatelja/icu Škole.

**Uvjeti koje kandidat mora ispunjavati:**

Kandidati koji se prijavljuju na natječaj moraju ispunjavati slijedeće uvjete:

1) završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij

2) ispunjava uvjete propisane člankom 106. Zakona o odgoju i obrazovanju u osnovnoj i srednjoj školi

3) ima najmanje osam godina staža osiguranja u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

**Rok na koji se imenuje**

Rok na koji se imenuje: Ravnatelj/ica se imenuje na vrijeme od 5 (pet) godina.

**Naziv dnevnog tiska u kojem će se natječaj objaviti**

Natječaj će se objaviti u: Večernjem listu, 25. travnja 2016.godine. Zatražene su ponude 3 dnevna lista koji su dostupni svim zainteresiranim kandidatima na području Republike Hrvatske. Od navedenih su pristigle ponude Večernjeg lista i Jutarnjeg lista. Članovi Školskog odbora su jednoglasno izabrali ponudu Večernjeg lista.

**Trajanje natječajnog roka**

Natječaj traje 8 (osam) dana od dana objave.

**Način prijave**

Prijave na natječaj s potrebnom dokumentacijom dostavljaju se u zatvorenoj omotnici na adresu: Srednja škola Gračac, Školska 8, 23 440 Gračac s naznakom „Natječaj za izbor i imenovanje ravnatelja – ne otvarati“.

**Dokumentacija kandidata**

Uz pisanu prijavu na natječaju, kandidati dostavljaju dokumente kojima dokazuju ispunjenje uvjeta, u originalu ili ovjerenoj preslici, i to:

* Životopis
* Domovnica
* Diplomu (dokaz o završenom studiju)
* Dokaz o položenom stručnom ispitu ili dokaz da je osoba oslobođena obveze polaganja prema članku 157. Zakona o odgoju i obrazovanju u osnovnoj i srednjoj školi
* Dokaz o stažu osiguranja (potvrda ili elektronički zapis Hrvatskog zavoda za mirovinsko osiguranja o radno pravnom statusu)
* Dokaz o stažu na odgojno obrazovnim poslovima (potvrda školske ustanove o vrsti i trajanju poslova)
* Uvjerenje nadležnog suda da se u trenutku podnošenja prijave na natječaj protiv osobe ne vodi kazneni postupak za kaznena djela iz članka 106. Zakona o odgoju i obrazovanju u osnovnoj i srednjoj školi, ne starije od 6 mjeseci

**Način i rok u kojem će kandidati biti obaviješteni o rezultatima izbora**

O rezultatu natječaja kandidati će biti obaviješteni u roku 45 dana od dana isteka roka za podnošenje prijava, pismenim putem.

**Napomena**

Zakašnjele prijave i prijave s nepotpunom dokumentacijom neće se razmatrati.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Anela Jurin, prof.